Сярод пiсьменнiкаў Беларусi канца XVI — пачатку XVII ст. Саламон Рысiнскi быў найбольш арыгiальным пiсьменнiкам-фiлосафам, творчасць якога вылучалася надзвычай вялiкай разнастайнасцю жанраў i напрамкаў. Ен займаўся тэорыяй лiтаратуры, каменцiраваў класiчных рымскiх пiсьменнiкаў Авiдзiя, Плаўта, Клаўдзiяна, паэта Аўсонія. Рысiнскi аналiзаваў пісьмы Л. А. Сенекі, перакладаў са старажытных моў i на старажытныя, пiсаў эпiсталярныя творы.